ร้านอาหารจีนกวางตุ้ง บุฟเฟ่ต์ติ่มซำ ในราคาท่านละ 599 บาท กับติ่มซำระดับคุณภาพกว่า 30 รายการ พร้อมเมนูอะลาคาร์ตอีกหลากหลายเมนู ที่ Chi fan พัทยา 

สวัสดีครับ วันนี้ทีมงานวงในมาเติมพลังยุทธ์กันที่ร้านอาหารจีนสุดหรูย่าน พัทยา “Chi fan” ที่นี่เป็นร้านอาหารจีนกวางตุ้งซึ่งมีทีเด็ดอยู่ที่บุฟเฟ่ต์ติ่มซำ ในราคาท่านละ 599 บาท เพื่อนๆ สามารถจัดเต็มแบบไม่อั้นกับติ่มซำระดับคุณภาพกว่า 30 รายการ ไม่ว่าจะเป็น ขนมจีบ ซาลาเปา ฮะเก๋าฟูซาน ซี่โครงหมูนึ่งเต้าซี้ เนื้อปลาเก๋ายัดไส้กุ้งนึ่งซีอิ๊ว เห็ดหอมสองสหายนึ่งซอสเนื้อปู และเมนูติ่มซำอื่นๆ อีกมากมาย พร้อมเมนูก๋วยเตี๋ยวหลอดสูตรพิเศษที่หาทานที่ไหนไม่ได้ อาทิ ก๋วยเตี๋ยวหลอดหมูแดง ก๋วยเตี๋ยวหลอดกุ้ง ก๋วยเตี๋ยวหลอดปาท่องโก๋ เรียกได้ว่าซัดกันจนลมปราณเดินเลยทีเดียว สำหรับการเดินทาง หากเพื่อนๆ มาจากเส้นสุขุมวิท ให้เลี้ยวรถเข้าไปที่ซอยนาเกลือ 12 ร้านจะอยู่ในโรงแรม The zign สามารถเข้ามาจอดรถที่ร้านได้เลยครับ 

ความพิเศษอยู่ที่รายการอาหารประจำวัน ซึ่งแต่ละวันจะมีเมนูพิเศษที่มาพร้อมชุดบุฟเฟ่ต์แตกต่างกันออกไป ถึง 4-5 เมนู เช่นวันเสาร์ ก็จะมี ซุปผักโขมกับปูอัด , เป็ดย่างหมูแดง , ข้าวผัดปลาแซลมอนกับกุนเชียง , เผือกบดกับแปะก๊วยสาคูหวานร้อน วันอาทิตย์ มี ซุปเสฉวน , เนื้อปลาผัดพริกไทยดำ , โกยซีหมี่ไก่ , สาคูแคนตาลูป เป็นไงครับ หลากหลายและคุ้มค่าทีเดียวใช่ไหมครับ 

นอกจากบุฟเฟ่ต์ติ่มซำแล้ว ที่ร้านยังมีเมนูอะลาคาร์ตต่างๆ กว่า 20 รายการไว้ให้เลือกทาน ซึ่งตอบโจทย์กลุ่มลูกค้าได้หลากหลายทีเดียวครับ แน่นอนครับ เมนูอะลาคาร์ตสุดฮิตก็มาอย่างหูฉลามน้ำแดง ที่นี่ใช้หูฉลามแท้ครับ มาเป็นแพใหญ่เลย เรียกได้ว่าจัดเต็มจริงๆ ตัวน้ำซุปก็มีรสกลมกล่อมกำลังดี ซดเพลินๆ ครับ

ซึ่งตอบโจทย์กลุ่มลูกค้าได้หลากหลายทีเดียวครับ หากเพื่อนๆ กำลังมองหาร้านอาหารจีนระดับพรีเมียมในบรรยากาศเรียบหรู Chi fan เป็นหนึ่งในตัวเลือกที่น่าสนใจทีเดียวครับ สำหรับการเดินทางนั้นก็ง่ายๆ ครับ หากเพื่อนๆ มาจากเส้นสุขุมวิท ให้เลี้ยวรถเข้าไปที่ซอยนาเกลือ 12 ร้านจะอยู่ในโรงแรม The zign สามารถเข้ามาจอดรถที่ร้านได้เลยครับ 